รมว.คลังยันปิดช่องเศรษฐีที่ดินหนีภาษี
รมว.คลัง เผยสรรพากรรายงานแล้ว ออกประกาศปิดช่องโหว่เลี่ยงภาษีที่ดิน ยันไม่ได้เอื้อเศรษฐี
10 มิ.ย. 2560

รมว.คลัง เผยสรรพากรรายงานแล้ว ออกประกาศปิดช่องโหว่เลี่ยงภาษีที่ดิน ยันไม่ได้เอื้อเศรษฐีนายอภิศักดิ์ ตันติวรวงศ์ รมว.คลัง เปิดเผยว่า อธิบดีกรมสรรพากรรายงานให้ทราบแล้วว่า ขณะนี้ได้ดำเนินการแก้ไขประกาศอธิบดีกรมสรรพากร (ฉบับที่ 4) เรื่อง กำหนดหลักเกณฑ์ วิธีการ และเงื่อนไข การยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ที่ออกตามพระราชกฤษฎีกา ออกตามความในประมวลรัษฎากรว่าด้วยการยกเว้นรัษฎากร (ฉบับที่ 630) พ.ศ. 2560 เพื่อแก้ไขช่องโหว่ที่เกิดขึ้น ทำให้มีผู้นำไปหาประโยชน์โอนทรัพย์สินจากบุคคลธรรมดาตั้งบริษัทเพื่อไม่ต้องเสียภาษีนายอภิศักดิ์ กล่าวว่า ประกาศนี้ทำเพื่อจูงใจให้ผู้ประกอบการรายย่อยและเอสเอ็มอีที่ดำเนินงานในรูป บุคคลธรรมดาให้หันมาประกอบธุรกิจในรูปนิติบุคคล จะได้เข้ามาอยู่ในระบบฐานภาษีเพื่อให้รัฐจัดเก็บภาษีได้เต็มเม็ดเต็มหน่วยมากขึ้น ขณะเดียวกันก็จะมีข้อมูลสำหรับจัดทำนโยบายและมาตรการสนับสนุนช่วยเหลือได้ตรง จุด ไม่ได้เอื้อประโยชน์เศรษฐี เพราะ ไม่มีรายใหญ่รายใดที่ซื้อที่ดินในชื่อของตัวเอง ส่วนใหญ่อยู่ในชื่อนิติบุคคล ทั้งนั้น"หากเกิดความไม่สบายใจ เพราะประกาศเขียนไม่ชัดเจน ก็แก้ไขให้ได้" รมว.คลัง กล่าว